tomron87/hebrew-wikipedia-sentences-corpus huggingface dataset:
ההורים ליוו את ילדיהם והתכווצו בקהל כמו לחמניות בזמן שריהאנה תפסה את המפשעה שלה וביצעה את "Cockiness".
אפילו שהקהל היה צעיר ריהאנה לא עמדה להתנצל על המיניות שלה, היא אישה חזקה, ידועה בכישרונה ובגופה, מוכשרת וחזקה ויכולה להיות גם שובבה, חכמה ואפילו, כן, מודל לחיקוי".
ב-22 באוקטובר 2013, הופיעה הזמרת בפארק הירקון בתל אביב מול כ- 50 אלף איש.
בתחילת אפריל 2013, החלו שמועות על כך שהזמרת תגיע להופעה חד פעמית ב-22 באוקטובר.
ההופעה שהייתה בסכנת ביטול אושרה באופן סופי ב-25 ביוני 2013 ויומיים לאחר מכן מכירת הכרטיסים החלה.
במהלך 12 השעות הראשונות נמכרו 7,149 כרטיסים, דבר אשר נחשב להישג נדיר.
מחירי הכרטיסים היו יקרים יותר ביחס לשאר המדינות כאשר כרטיס סטנדרטי עלה ₪369, כרטיס VIP עלה כ-₪1380 וכרטיס לגודלן רינג עלה ₪1450. כל 50,000 הכרטיסים שהיו מוצעים למכירה נמכרו ובשל הביקוש הרב נוספו ש-500 מתוכם נמכרו.
במהלך מאי 2013, נודע כי ההופעה בסכנת ביטול בשל הבחירות לראשות העירייה ואם לא תתבטל תידחה 3 ימים מאוחר יותר, הצעה שבסוף נדחתה.
המפיקים שהביאו את הזמרת לישראל היו שי מור יוסף וגיא בסר מהחברות "בוסטון" ו"פלס".
הופעתה של ריהאנה בארץ הייתה להופעה הרווחית ביותר בכל סיבוב ההופעות, בה ריהאנה הרוויחה $6,121,631. בנוסף, שברה ריהאנה שיא בכך שהופעתה בארץ הייתה להכי גדולה של זמרת כשהיא עקפה את מדונה.
במהלך המופע התבצעו מספר שינויים אשר השפיעו על מהלך ההופעה.
ההופעה אותה הזמרת הייתה אמורה להתחיל ב-21:00, נפתחה ב-22:00. ההופעה שהייתה אמורה להיות שעה וחצי התקצרה בשל החוק הישראלי האוסר על הופעות ציבוריות אחרי השעה 23:30, והוסרו מרשימת השירים הקבועה 5 שירים.
בנוסף לכך ריהאנה לא החליפה תלבושות בין המערכות.
שינויים אלה הביאו לתגובות זועמות מצד המבקרים.
באתר ynet כינו את המופע כ"ביזיון בפארק הירקון" ו"רצף של רגעים מביכים וזלזול".
באתר mako נכתבה ביקורת טובה על המופע ונרשם כי ריהאנה "השאירה טעם של עוד".
באתר nrg נכתבה ביקורת שלילית על שירתה של ריהאנה במהלך המופע כאשר נכתב: "רוב השירים - לפחות עד אמצע הערב, נשמעו היטב ברחבי הפארק, וזאת בעיקר בשל שילוב לא טהור של מערכת שמע מעולה ופלייבק ברור.
ברוב הזמן היה נראה שהזמרת אפילו לא מתאמצת להסתיר את העובדה כי הקול שנשמע ברמקולים הוקלט באולפן לפני חודשים, ובמקרים רבים תנועות השפתיים לא תאמו את השיר".
בהארץ נכתבה גם ביקורת שלילית על המופע: "היה פשוט משעמם.
המון שירים שקטים ולא מלהיבים ומוכרים פחות והרבה להיטים שלא זכינו לשמוע, בגדול מדובר בהפקה עלובה, אמנית מזלזלת ומתחם לא מוצלח - והכל במחיר מופקע." באתר גלובוס נרשם על המופע: "הפיאסקו שנרשם בהופעתה של ריהאנה ביום שלישי בערב לא מעורר התרגשות רבה".
בעקבות השינויים הלא מתוכננים במופע כמו: שירה עם פלייבק, אי החלפת התלבשות וקיצור ממופע, שניים מהאנשים שהיו במופע החליטו לתבוע את המפיקים שי מור יוסף וגיא בסר מהחברות "בוסטון" ו"פלס", שהביאו את הזמרת לישראל.
על התביעה הראשונה נודע ב-25 באוקטובר, כאשר אחד מצופי המופע החליט להגיש תביעה נגד המפיקים על סך 13.3 מיליון ש"ח.
התובע טען כי "לא התקבלה התמורה המלאה, בעוד שהמפיקים שלשלו לכיסם סכומי כסף רבים.
לצופים נגרמו תסכול רב, כעס ועלבון".
המפיקים לא הגיבו באופן רשמתי על התביעה.
תביעה נוספת נחשפה ב-30 באוקטובר בה צופה נוסף שהיה במופע תבע את המפיקים על סך 12.1 מיליון ש"ח.
ב-1 בנובמבר 2013 הייתה הזמרת אמורה להופיע בברבדוס, ברידג'טאון, אך המופע בוטל עקב קשיים טכניים ולא נדחה למועד מאוחר יותר.
במהלך ההופעה באיסטנבול, פתחה ריהאנה את המופע עם השיר "Phresh Out the Runway".
במהלך ההופעה בישראל, ריהאנה לא ביצעה 5 שירים ובהם "Mother Mary", "Loveeeeeee Song".
מנהל סיור - ג'ייסון מילנר
עוזר מנהל - ג'ייסון גיסינגר
מתאמת הפקה - טרייסי מץ
מנהלת הפקה - ג'ו סנשז
עוזרת אישית - ג'ניפר רוסלס
מנהל במה - רוג'ר קאבוט
כיוון יצירתי - ווילו פרון
מנהל עיצוב - אדם סלמן
צוות עיצוב- מארלי גלסרוט, גרג קוזטק, לרל לבלנק, בריאנה מאגניפיקו וזאז שוורץ
מעצבים - מל אוטנברג ויוסף ויליאמס
מנהל מוזיקלי - עומר אדוארדס
יזמית סיור - לייב ניישן סיור גלובלי
נונו בטנקורט - גיטרה ומנהיג להקה
קולות ליווי - ניקול קהל
קולות ליווי - אשלי סימפסון
קולות ליווי - לולה בראון
dict.cc הוא אתר אינטרנט המספק שירותי תרגום בין מספר שפות.
בשנת 2001 החל מפתח האינטרנט האוסטרי פאול המטסברגר (Paul Hemetsberger) לעבוד על האתר, אשר נקרא תחילה Knowhowbase, וב-6 בנובמבר 2002 האתר עלה לאוויר.
מטרת האתר הייתה להוסיף כמה שיותר שפות בכמה שפחות זמן.
בשנת 2004 החל האתר לאפשר למשתמשים בו להוסיף תרגומים משל עצמם לביטויים שעדיין לא נמצאים במסד הנתונים.
בתחילת פברואר 2005 נוספה אפשרות להוריד רשימות של אוצר מילים, תחת זכויות הרישיון הציבורי הכללי של גנו, אבל מאוחר יותר הזכויות התחזקו והפכו לזכויות.
למרות זה התרומות שנתרמו על ידי משתמשים אחרים, בלי קשר לאתר, הן תחת הרישיון הציבורי הכללי של גנו
באתר, כל אחד יכול להוסיף ערכים, והקלטות.
אבל הם לא נוספים מיד, בניגוד למילונים כמו ויקימילון, הם נוספים אחרי בדיקה דו שלבית של משתמשים אחרים, כל אחד מצביע לערך האם הוא נכון או לא, וככל שלערך מסוים יש יותר הצבעות חיוביות, ככה יש לו יותר סיכויים לעבור את הבדיקה.
כמו כן, באתר ישנה גם אפשרות להוסיף מילים לרשימת השינון, לתרגל אותן, וככה רוב הסיכויים שהן יישמרו בזיכרון לטווח ארוך של המשתמש.
באתר יש גם אפשרות לחלק את המילים לפי נושאים, ויש גם אפשרות להתכתב עם אנשים בפורום כדי לבקש עזרה בבעיות במהלך הוספת הערכים.
כיום מאפשר האתר תרגומים מהשפות אנגלית וגרמנית ל: אנגלית, גרמנית, ספרדית, צרפתית, צ'כית, דנית, קרואטית, שוודית, איטלקית, אלבנית, איסלנדית, סרבית, יוונית, פינית, רומנית, נורווגית, בוסנית, אספרנטו, פולנית, סלובקית, רוסית, פורטוגזית, טורקית, לטינית ובולגרית.
המילון הגדול ביותר הוא המילון האנגלי-גרמני, שממנו התפתח האתר כולו.
בנובמבר 2009 התחילו להתווסף שפות חדשות למילון.
אם משתמש מסוים רוצה להוסיף שפה חדשה למילון, הוא יכול לבקש אותה ב"רשימת הבקשות" ואנשים אחרים יכולים להגשים לו את בקשתו, בתור מתנדבים או בתשלום.
נכון ל-2018 קיים באתר מילון גרמני-עברי קטן המכיל כמעט 17.000 מילים.
יש גם מילון אנגלי-עברי המכיל 1,000 מילים.
Did It Again (בעברית: עשיתי זאת שוב) הוא שיר של הזמרת הקולומביאנית שאקירה, מאלבום האולפן השמיני שלה, She Wolf.
השיר יצא לאור ב-16 באוקטובר 2009, כסינגל השני מן האלבום.
השיר הוא שיר אלקטרופופ עם אלמנטים של סמבה.
באופן מילולי, השיר מפרט את מעורבותה של שאקירה בפרשת נישואים של גבר, שמובילה לה הרגשה של אשמה ופגיעה כאשר עשתה משהו שפגע בקשר כצפוי, ולכן קוראים לשיר "עשיתי זאת שוב" ככל הנראה מטעות חוזרת שבאה מצידה של שאקירה.
עם הוצאתו השיר התקבל היטב על ידי מבקרי המוזיקה, כאשר רבים מהם החמיאו על התוכן הלירי שבתוכו.
מבחינה מסחרית, השיר השיג הצלחה מתונה כאשר מכר למעלה מ-20,000 עותקים בספרד.
השיר נכנס למצעדים המובילים בעולם, ביניהם ספרד, שם קיבל תואר "זהב", איטליה והממלכה המאוחדת.
הווידאו קליפ של השיר צולם בספטמבר 2009. את הקליפ ביימה סופי מולר, שעבדה בעבר עם שאקירה בקליפ, של "Hips Don't Lie".
שאקירה הביאה אזכורים לציוריו של הצייר הבריטי לורנס אלמה-טדמה, שפירט סצנות של נשים בחדרי אמבטיה טורקיים.
לאחר ששאקירה הוכנסה לצורת ריקודים איסלנדית עכשווית על ידי החברה, היא ומולר גייסו את הכוריאוגרפית האיסלנדית קתרין הול, שתעשה את הכוריגאורפיה ואת סדרות הריקודים בווידאו קליפ.
כששאלו מהי ההשראה אשר עומדת מאחורי הקליפ של השיר, שאקירה אמרה שהיא ומולר "הביאו את כל היצירות האלה - נשים מרוקאיות מסובבות ומפנות את ראשן, ואת השירה מהציורים של אלמה - טדמה, וגם את הריקוד האיסלנדי העכשווי מכיוון שאנחנו מערבבים את כל החלקים האלה יחד עבור הווידאו".
השיר נחל הצלחה נאה ברחבי העולם במצעדים, כאשר במקסיקו, בלגיה ומצעד שירי הדאנס קלאב שבארצות הברית, נכנס לשלישייה הפותחת.
Diamond Cut (בעברית: יהלום חתוך) הוא אלבום האולפן השלישי של הזמרת הולשית בוני טיילר.
האלבום יצא לאור בפברואר 1979, וממנו יצאו חמישה סינגלים.
שניים מהסינגלים זכו להצלחה נאה בעוד השלושה האחרים לא זכו כמעט להצלחה.
האלבום זכה להצלחה נאה ואף הצליח לקבל דירוג של 4 כוכבי זהב מ-Allmusic.
בארצות הברית האלבום לא זכה כלל להצלחה ואף הגיע למקום ה-145 במצעד הבילבורד 200 והפך לבין האלבומים הפחות מצליחים ביותר של הזמרת במדינה זו.
תחילה טיילר הודיעה שאלבומה ה-3 עתיד לצאת ב-1979, וכך היה.
לאחר מכן הוציאה טיילר את הסינגל הראשון והפותח מן האלבום הנקרא "My Guns Are Loaded", והוא זכה להצלחה נאה ברחבי העולם כאשר מכר כמויות עותקים נאות והצליח להיכנס למצעדים.
לאחר מכן, יצאו שלושה סינגלים נוספים אשר לא זכו להצלחה רבה, ולאחר מכן יצא הסינגל החמישי והאחרון מן האלבום אשר נקרא "Too Good to Last", וגם הוא הצליח להיכנס למצעדים רבים ולמכור כמויות עותקים נאות.
האלבום זכה להצלחה נאה במצעדים כאשר הצליח להיכנס למצעד השוודי ולמצעד הנורווגי למקום ה-14, ובנוסף נכנס למצעדים אחרים.
Diarmuid and Grania (בעברית: דירמֶד וגראניה) הוא מחזה בפרוזה פואטית, שחובר במסגרת שיתוף הפעולה בין היוצרים האירים ג'ורג' מור וויליאם בטלר ייטס, כשברקע מוזיקת ליווי מאת המלחין האנגלי אדוארד אלגר.
ג'ורג' מור חיבר נובלה המבוססת על תרגומה של המעשייה הפניינית, "החיזור של דירמד וגריין" , מאת ליידי אוגוסטה גרגורי.
ויליאם בטלר ייטס, שיתף פעולה אם כן, עם מוּר בכתיבת המחזה.
התפקידים של דירמד, גראניה ולאבאן גולמו על ידי בנסון, אשתו קונסטנס ולוסי פרנקלין, בהתאמה.
אף על פי ששיתוף הפעולה ביניהם לווה בקשיים - ייטס ומוּר חלקו זה על זה רבות ובעיקר לגבי סגנון המחזה, אשר כתוצאה מכך היו לו כמה גרסאות שיועדו לפרסום ולא גרסה סופית אחת מוסכמת על שניהם - התוצר המוגמר התקבל היטב.
נקודת מחלוקת נוספת שעלתה, הייתה בשל העובדה שהדמויות האיריות גולמו על ידי שחקנים אנגלים.
לאחר שהמחזה הופק ועל אף שייטס, אשר מחויבותו למחזה החלה לעיתים להיות הססנית, הוא החליט להגן על יצירתו זו כנגד כל ביקורת שלילית שתועלה.
בשלבי החיבור האחרונים של המחזה, המחברים החליט להוסיף שירים והמלחין אדוארד אלגר התנדב לשם מלאכת הלחנת המוזיקה.
המוזיקה שכתב אלגר עבור המחזה, נכללת במסגרת אופוס מס' 42, אשר אותו הוא פרסם תחת השם המאונגלז "גראניה ודירמד".
האופוס מורכב משני חלקים בלבד: מבוא ומסע לווייה לתזמורת ושיר המיועד לביצוע על ידי זמר קונטראלטו, הידוע בשם שהעניק לו ייטס, "ישנם שבעה המושכים בכישור"
מור ביקש בתחילה מהמלחין הנרי ווד לחבר עבורו מוזיקה עבור המחזה, אולם ווד המליץ למור לפנות אל המלחין אדוארד אלגר; זאת, אף על פי שבלאו הכי מור התכוון לשקול לפנות לאלגר, עבור ביצוע המשימה.
למור היו שאיפות שאלגר יכתוב עבורו אופרה, אולם הוא ביקש ממנו באופן ראשוני, להתחיל לחבר מוזיקה עבור האקט השלישי, המספר על מותו של דירמד: "כשלא ניתן יותר לומר אף מילה, או אז הייתי רוצה שהמוזיקה תשתלט על הרגשות ותביע אותם"..
אלגר היה נלהב ואפילו לפני קריאת המחזה, הוא כתב את מסע הלווייה הארוך והאיטי.
מאוחר יותר הוא הוסיף את המבוא המלווה בקריאות קרן היער המסתוריות שלו וכן שיר שיבוצע במהלך סצנת המוות של המחזה, עבור הדרואידית לאבאן, המתאבלת אל מול גלגל הטווייה על דירמד.
Diana Ross Presents The Jackson 5 הוא אלבום הבכורה של "חמישיית הג'קסונים" שיצא בשנת 1969 בחברת מוטאון.
הזמר המוביל של הלהקה היה מייקל ג'קסון, אז ילד בן 11. לצידו הופיעו אחיו הגדולים ג'קי, טיטו, ג'רמיין ומרלון.
השיר "I Want You Back", הסינגל היחיד שיצא לאור מתוך האלבום, הגיע למקום הראשון במצעד הבילבורד הוט 100 ומכר למעלה מ-6 מיליון עותקים.
האלבום הגיע למקום החמישי במצעד אלבומי הפופ ושהה תשעה שבועות בראש מצעד הרית'ם אנד בלוז.
שם האלבום מעניק קרדיט לדיאנה רוס על גילוי הלהקה.
למעשה, היה זה בובי טיילור, מפיק בחברת מוטאון, שגילה את הלהקה אך הקרדיט ניתן לרוס מתוך שיקול שיווקי.
רוס המשיכה לתמוך ולקדם את הלהקה ובהמשך את מייקל בתחילת קריירת הסולו שלו.
ברי גורדי, מנכ"ל מוטאון, הביא את הלהקה לאולפני החברה בדטרויט, מישיגן וצירף אליהם את בובי טיילור כמפיק.
טיילור, האיש שגילה את הלהקה, החל לעבוד עם מייקל, ג'רמיין וג'קי על הקלטת גרסאות כיסוי לשירים שונים.
כל השירים שהוקלטו במהלך הקיץ של 1969 היו קרובים למוזיקת רית'ם אנד בלוז/סול מסורתית, בשונה מה"צליל של מוטאון", שהיה יותר מושפע ממוזיקת פופ.
חלק מהשירים שהוקלטו נשמרו בכספת החברה במשך שנים לפני שיצאו לאור.
באוגוסט 1969 החליט גורדי לקחת חלק פעיל יותר בניהול הלהקה והעביר את הלהקה מדטרויט ללוס אנג'לס.
טיילור עבר עם הלהקה והמשיך לעבוד איתם על גרסאות כיסוי.
פרדי פרן, אלפונסו מיצל ודקה ריצ'רדס, שלושה מפיקים שעבדו עבור מוטאון כתו את השיר "I Want to Be Free".
בתכנון המקורי יועד השיר לדיאנה רוס, אך לבסוף החליט גורדי כי השיר יתאים יותר ללהקה.
שלושת המפיקים, בשיתוף גורדי וטיילור עשו תהליך של שכתוב והתאמה.
השיר בגרסתו המחודשת נקרא "I Want You Back", הסינגל הראשון של הלהקה בחברה והלהיט הראשון, מתוך ארבעה, שהגיעו לפסגת מצעד הבילבורד הוט 100 בשנת 1970.
"I Want You Back" התווה את הדרך לסגנון החדש של הלהקה.
פחות מוזיקת נשמה מסורתית ויותר סגנון דו-וופ.
גורדי ושלושת המפיקים הוסיפו לאלבום המתהווה גם את השיר "Nobody", בעוד עבודתו של טיילור עם הלהקה הופסקה.
השירים שנכתבו על ידי גורדי וצוות המפיקים הופיעו באלבום תחת השם "התאגיד" ("The Corporation") מתווך מטרה למנוע הישנות של סכסוכים דוגמת פרשת הולנד-דוזייר-הולנד, שבאותה תקופה הייתה עדיין בתהליכי התדיינות משפטית.
Diamonds & Rust הוא אלבום מאת ג'ואן באאז אשר יצא לאור בשנת 1975. באאז מוכרת כמי שנותנת פרשנויות חדשות לעבודתם של אחרים, ובאלבום זה היא מציגה גרסאות כיסוי לשירים שנכתבו או בוצעו על ידיד בוב דילן, סטיבי וונדר, האחים אולמן, וג'קסון בראון.
אך Diamonds & Rust מכיל גם מספר יצירות משלה, כולל שיר הכותרת עתיר השבחים, אשר נכתב על בוב דילן.
שיר הכותרת יצא כסינגל, והיה להיט עבור באאז.
השיר כוסה באופן נרחב על ידי אמנים אחרים.
בגרסת הכיסוי שלה לשירו דילן "Simple Twist of Fate", בית אחד כולל ניסיון של באאז לחקות בהומור את סגנונו של היוצר.
אחד משירי האלבום, "Dida", הופיע באלבומה מהשנה הקודמת, Gracias A la Vida.
אך הגרסה ב-Diamonds & Rust הוקלט בעיבוד יותר קצבי וכלל דואט עם ג'וני מיטשל.
"Diamonds & Rust" הוא שיר שנכתב, הולחן, ובוצע על ידי ג'ואן באאז.
הוא נכתב בחודש נובמבר 1974 ויצא בשנת 1975, באלבום באותו השם.
בשיר, באאז מספרת על שיחת טלפון ממאהב ישן, אשר מחזיר אותה אחורה עשור, למלון גריניץ' וילג' בשנת 1964 או 1965; היא נזכרת שנתנה לו זוג חפתים, ומסכמת שהזיכרונות מעלים "יהלומים וחלודה".
באאז אמרה שהשיר מתייחס ליחסיה עם בוב דילן.
השיר, אשר היה להיט טופ-40 עבור באאז בארצות הברית, במצעד הסינגלים, נחשב על ידי מספר מבקרים, כמו גם על ידי אוהדיה של באאז, בתור אחת מיצירותיה הטובות ביותר.
השיר שימש כשיר הכותרת באלבום הזהב של באאז משנת 1975 Diamonds & Rust.
עבור אלבום ההופעה שלה משנת 1995, Ring Them Bells, באאז ביצעה את השיר כדואט עם מרי צ'ייפין קרפנטר.
well I'll take the Grammy." ב-2010 היא הקליטה את השיר כדואט עם ג'ודי קולינס עבור אלבומה של קולינס Paradise.
השיר מתייחס למערכת היחסים בין באאז לבוב דילן 10 שנים קודם לכתיבתו.
דילן לא מוזכר בשמו בשיר, אך בפרק השלישי בספר זיכרונותיה, And a Voice to Sing With (1987), באאז משתמשת בביטויים מתוך השיר בתיאור מערכת היחסים שלה עם דילן, ובהזדמנויות אחרות גם אמרה באופן מפורש שמשם ההשראה לשיר.
באאז מספרת שבמקור שיקרה לדילן ששאל אותה ב-1975 על השיר, ואמרה שכתבה אותו על בעלה לשעבר, דייוויד האריס, מה באופן ברור לא היה נכון.
מצעד (1972–2016)מקוםקנדה - Adult Contemporary14קנדה - טופ סינגלס61בילבורד Adult Contemporary (US)5US - מצעד הסינגלים35
השיר בוצע בגרסאות כיסוי רבות במהלך השנים.
אחת הגרסאות המוכרות היא של ג'ודס פריסט, אשר יצא באלבומם Sin After Sin.
גרסתם המקורית הייתה בביצוע רוק, אך אחר שהפך השיר לחלק קבוע מהופעותיהם, הם התחילו לבצע אותו בגרסה אקוסטית שיותר דומה למקור.
השיר נדגם עבור מספר שירי היפ-הופ פופולריים, ביניהם, "Happiness" של Busdriver ו-"Upgrade Call" של Andre Nickatina.
Diamond Life הוא אלבום הבכורה של הזמרת שאדיי.
הוא יצא לראשונה בממלכה המאוחדת ב-16 ביולי 1984 על ידי אפיק רקורדס, ובארצות הברית ב-27 בפברואר 1985 על ידי Portrait Records.
Diamond Life זכה לשבחים ממבקרי המוזיקה, וזכה בפרסי המוזיקה הבריטית לאלבום הבריטי הטוב ביותר ב-1985. האלבום גם הצליח מבחינה מסחרית, והגיע למקומות גבוהים במצעדים בהממלכה המאוחדת ובארצות הברית, והוסמך כרב-פלטינום בשני האזורים.
Diamond Life נמכר ביותר משישה מיליון עותקים ברחבי העולם, והפך לאחד לאלבומי הבכורה הנמכרים ביותר של התקופה, והחזיק בשיא כרב-המכר הבריטי לאלבום בכורה של אישה, שיא בו החזיק למשך עשרים וארבע שנים.
לאחר לימודי עיצוב אופנה ותקופה קצרה כדוגמנית, שאדיי החלה לשיר קולות רקע עבור הלהקה הבריטית פרייד, ובמהלך הזמן הזה, היא כתבה שירים גיטריסט/סקסופוניסט הלהקה סטיוארט מתיומן.
הם התחילו להופיע בהופעות של פרייד.
שיר הסולו של שאדיי, "Smooth Operator" משך את תשומת הלב של חברות התקליטים, ובשנת 1983, שאדיי ומתיומן התפצלו מפרייד, ועם הגיטריסט פול דנמן והמתופף פול אנטוני קוק, יצרו את הלהקה על שמה, שאדיי.
עד שהיא ביצעה את ההופעה הראשונה שלה בלונדון, במועדון "Heaven", היא כבר הייתה כל כך פופולרית שכ-1,000 אנשים סורבו כניסה למועדון.
במאי 1983, שאדיי הופיעה בפעם הראשונה בארצות הברית, במועדון "Danceteria" בניו יורק.
ב-18 באוקטובר 1983 שאדיי חתמה עם אפיק רקורדס, בעוד שאר חברי הלהקה חתמו יחד איתה כקבלנים בשנת 1984.
לפני שחתמו על חוזה ההקלטות, הקבוצה הקליטה את Diamond Life במהלך שישה שבועות בלונדון.
במהלך ההקלטה חברי הלהקה עבדו ביחד על הכיוון המוזיקלי, ערכו חזרות מדוקדקות על כל שיר ואז הקליטו אותו.
המפיק רובין מילר פגש את הלהקה ב-1983, ולקח את הקבוצה לכיוון של הקלטות באולפן מקצועי, דבר שלא עשו קודם לכן.
"Your Love Is King" יצא בתור הסינגל המוביל של האלבום ב-25 בפברואר 1984. השיר זכה להצלחה במצעדים באירופה, והגיע למספר שבע באירלנד.
ומספר שש במצעד הסינגלים הבריטי.
השיר היה פחות מוצלח בארצות הברית, שם הגיע בשיאו למקום מספר 54 בבילבורד הוט 100 "When Am I Going to Make a Living" יצא בתור הסינגל השני של האלבום בבריטניה ב-26 במאי 1984, והיה פחות מוצלח מקודמו במצעדים, והגיע למקום מספר 28 במצעד האירי ולמקום מספר 36 במצעד הבריטי.
עם זאת, השיר הצליח באזורים אחרים, והגיע למקום מספר 12 במצעד ההולנדי.
הסינגל השלישי מהאלבום היה "Smooth Operator", אשר היה לשיר המצליח ביותר מתוך האלבום בארצות הברית, אחרי שיצא ב-15 בספטמבר 1984. באירופה השיר גם הצליח, והגיע בשיאו למקום מספר 19 בבריטניה, ולטופ-20 באוסטריה, שווייץ, צרפת וגרמניה.
השיר היה להצלחה עצומה בארצות הברית, שם הגיע למקום מספר חמש בבילבורד הוט 100 ובמצעד Hot R&B/Hip-Hop Songs, והגיע למקום הראשון במצעד Adult Contemporary של בילבורד.
האלבום הגיע למספר שתיים בבריטניה האלבום תרשים, ונמכר ביותר מ־1.2 מיליון עותקים בבריטניה.
האלבום היה גם להיט בינלאומי, והגיע למקום הראשון במספר מדינות, ולטופ-10 בארצות הברית, שם הוא נמכר ביותר מ־4 מיליון עותקים.
בביקורת עכשווית של האלבום ב"וילג' ווייס", רוברט כריסטגאו שיבח את "הטעם, הקונספט, והסאונד" של שאדיי, אך הטיל ספק בליריקה.
הוא כתבת שהשירים הטובים באלבום - "Hang On to Your Love" ו-"Smooth Operator" לא הספיקו כדי להחזיק את שאר האלבום.
לין ואן מאטרה מ"שיקגו טריביון" כתבה שהביצוע עולה על המהות.
מבקרת "לוס אנג'לס טיימס" קוני ג'ונסון כתבה שעל אף שהאלבום חסר מהות עמוקה, הביצוע מספיק טוב להחזיר אותך לשמיעה חוזרת, ושיבחה את הסטייל של שאדיי.
פול לסטר היה נלהב יותר, ובסקירה רטרוספקטיבית ב-BBC Music, שיבח את יכולתה של שאדיי לכתוב "שירים שהם מספיק מלאי רגש, וג'אזיים, אך בלי לאבד את הפופ והפאנק שהופכים אותם קלים להאזנה, ופונים לקהלים של כל אותם הז'אנרים".
פול אוונס כינה את Diamond Life "victory of attitude" ב-The Rolling Stone Album Guide (1992), ושיבח את החושניות והחוכמה של שאדיי, במיוחד בהשוואה לסימפלי רד והארי קוניק ג'וניור, שני "מתחריה" העיקריים של התקופה.
Diamond Life נבחר בתור האלבום ה-14 הטוב ביותר של השנה ב-1985 על ידי Pazz & Jop, סקר שנתי של מבקרים אמריקאים, שפורסם על ידי "וילג' וויס" ; "Smooth Operator" נבחר למקום 25 בסקר הסינגלים.
האלבום גם זכה בבריט, פרס לאלבום הבריטי הטוב ביותר לשנת 1985. הוידאו קליפ של "Smooth Operator", בבימויו של ג'וליאן טמפל, היה מועמד לשני פרסי MTV ב-1985, לקליפ האמנית הטוב ביותר, ולאמן החדש הטוב ביותר.
סטיוארט מתיומן – גיטרה, סקסופון
Diamorphoses היא היצירה האלקטרואקוסטית הראשונה מאת המלחין היווני-צרפתי, יאניס קסנאקיס.
היצירה שנוצרה בין השנים 1957-1958 נחשבת ליצירת מופת במספר ספרים אקדמאים על ההיסטוריה של המוזיקה אלקטרואקוסטית.
לאחר הקמת האולפן ליצירת מוזיקה אלקטרונית על ידי פייר שפר ב-1948, קסנאקיס התעניין באפשרות הטמונה במוזיקה קונקרטית ומוזיקה אלקטרואקוסטית.
ב-1955, קסנאקיס החל לעבוד באולפן כחלק מקבוצת מחקר מוזיקלית.
במקרה הספציפי של קסנאקיס, בדומה לשפר, הצלילים שהוקלטו ביצירותיו נלקחו ממנועים, רכבות וצלילים מכניים או טבעיים נוספים.
קסנאקיס הוציא אוסף הקלטות מיצירותיו עליהן עבד מהשנים 1957-1962 כש-Diamorphoses הייתה ליצירה הראשונה וכן גם המרכזית מביניהן.
ב-1958, הציג קסנאקיס את היצירה לראשונה בבריסל.
כמו רבות מיצירותיו של קסנאקיס, יצירה זו גם מאופיינת ברקע מתמטי כשהיא מיישמת את עקרון פיזור נקודות אקראיות במישור.
אורכה של היצירה הוא 6 דקות ו-57 שניות והיא הוקלטה על טייפ בן 2 ערוצים.
בדרך כלל היצירה מושמעת בארבעה רמקולים.
Dicranella (מכונה בעברית: דיקרנלה) הוא סוג של טחב עלים מהמשפחה Dicranaceae.
סוג זה כולל כ-60 מינים, והוא נפוץ ברחבי העולם.
השם נגזר מהמילה היוונית דיקרנום, שמשמעותה מזלג בעל שתי שיניים, ורומז על הצורה המיוחדת של השיניים של הקופסית.
סוג זה מיוצג בישראל על ידי מין אחד Dicranella howei הנפוץ בישראל בשלל מקומות לחים, בעיקר בקרקעות עשירות בסיד.
נפוץ במיוחד במישור החוף אך נמצא גם בהרי-יהודה, בגליל, בכרמל ובעוד מקומות.
לעיתים ניתן לראות טחב עלים זה במשתלות בגלל עודף המים הנמצא פעמים רבות במקומות כאלה.
ניתן לזהות מין זה על פי העלים הארוכים והנימיים.
על פי חלק מהחוקרים מין זה הוא שם נרדף למין Dicranella varia.
Dicen הוא סינגל שהוקלט על ידי אנטוניו אורוסקו, ביחד עם הזמרת-יוצרת הקולומביאנית קרול ג'י.
השיר יצא לאור ב-29 ביוני 2018, על ידי חברת התקליטים יוניברסל מיוזיק לטין אנטרטיינמנט, כסינגל שלא מתוך אלבום.
השיר הגיע אל המקום ה-70 במצעד השירים שבאקוודור, וה-70 במצעד השירים שבספרד.
השיר נכתב והופק על ידי אנטוניו אורוסקו ביחד עם קרול ג'י.
צאתו המקורית של השיר הייתה ב-31 ביולי 2018. את השיר פותחת קרול ג'י עם השורה "שיגידו מה שהם רוצים, לי לא אכפת", לאחר מכן מצטרף אליה אנטוניו אורוסקו אשר ממשיך את השיר.
השיר הצליח לצבור שם למעלה מ-20 מיליון השמעות בסך הכל.
הווידאו קליפ המלא שיצא עבור השיר הועלה לערוץ היוטיוב של אנטוניו אורוסקו ב-29 ביוני 2018, בסמוך לצאתו של השיר כסינגל.
לאורכו של הקליפ, ניתן לראות את השניים כשהם שרים את השיר, תוך שבכמה קטעים ניתן לראות את ג'י בחדר המואר בצבע ורוד.
נכון לנובמבר 2019, מונה הצפיות של הקליפ עומד על כ-40 מיליון צפיות.
"Diana" (בעברית: "דיאנה") הוא שיר שנכתב והוקלט על ידי הזמר הקנדי, פול אנקה בשנת 1957, כשהיה בגיל 16. השיר הוקלט במאי 1957 באולפני דון קוסטה שבניו יורק.
אנקה ציין באוטוביוגרפיה שלו שאת ההשראה לשיר קיבל מנערה בשם דיאנה איוב, אותה פגש בכנסייה ובאירועים קהילתיים, והתאהב בה.
המוזיקאים שהקליטו איתו את השיר היו באקי פיצרלי בגיטרה, אירבינג וקסלר בפסנתר, ג'רי ברונו בבאס, ופנמה פרנסיס על התופים.
בין זמרי הליווי היה ארטי ריפ.
התקליט המקורי של פול אנקה מ-1957 הגיע לראש מצעד הבילבורד "Best Sellers In Stores".
אם כי השיר הגיע רק למקום השני במצעד הבילבורד הוט 100. דווח שהתקליט נמכר ביותר ממיליון עותקים.
"דיאנה" היה להיט שהגיע למקום הראשון במצעד המכירות של תקליטי R&B.
כמו כן הגיע השיר לראש המצעד של המגזין הבריטי New Musical Express, ושהה בו במשך תשעה שבועות.
בממלכה המאוחדת נמכרו 1.25 מיליון עותקים של התקליט.
אחרי שחתם עם חברת התקליטים RCA Records, הקליט אנקה מחדש את השיר "דיאנה", יחד עם להיטים נוספים שלו, עבור אלבומו "Paul Anka's 21 Golden Hits" משנת 1963.
פרנקי ליימון הוציא גרסת כיסוי של השיר באלבומו "Rock 'N Roll" משנת 1958.
הזמר הצרפתי מרסל מולודז'י (Mouloudji) הקליט ב-22 באפריל 1958 גרסה של השיר בצרפתית עם מילים מאת ז'אק פלאנט, יחד עם אנסמבל מישל וילארד.
פול אנקה ביצע גרסה איטלקית של השיר שאף היא נקראה "דיאנה".
את המילים באיטלקית כתב מריו פנצרי.
גרסה זו נכללה באלבומו של אנקה "Italiano" משנת 1963.
ב-1965 הוציא הזמר בובי רידל את השיר כסינגל באלבומו "Somebody Loves You".
הגרסה של רידל הגיעה למקום ה-12 במצעד של מגזין RPM בקנדה, למקום ה-98 במצעד בילבורד הוט 100 בארצות הברית, למקום ה-23 במצעד בילבורד Middle Road Singles, ולמקום ה-100 במצעד של מגזין Record World.
ב-1975 הוציאה הלהקה האוסטרלית Ol' 55 את השיר כסינגל הבכורה שלהם.
השיר הגיע למקום ה-95 במצעד Kent Music Report.
ב-1996 שר ריקי מרטין את השיר בדואט עם פול אנקה עבור האלבום "Amigos".
הסינגל הגיע למקום ה-12 במצעד Latin Pop Airplay של הבילבורד.
ב-2006 הוקלט דואט נוסף עם אנקה, הפעם עם הזמר האיטלקי אדריאנו צ'לנטנו, עם מילים באיטלקית שכתבו ג'ולו ראפטי (הידוע בשם מוגול) וצ'לנטנו עצמו.
Dices Que Te Vas הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר אנואל AA, מתוך האלבום Ocean.
השיר יצא לאור ב-30 במאי 2019, על ידי חברת התקליטים יוניברסל מיוזיק לטין אנטרטיינמנט, כסינגל השמיני מתוך האלבום.
השיר הגיע אל המקום ה-47 במצעד השירים הלטיניים.
השיר נכתב על ידי קרול ג'י, אנואל AA, חוסה מנואל גאזמי וחוסה גאזמי סנטיאגו והופק על ידי קרול ג'י ואנואל AA גם כן.
בספוטיפיי הצליח השיר לצבור קרוב ל-40 מיליון השמעות, מה שהופך אותו לאחד מתוך השירים המושמעים ביותר מהאלבום שם.
קליפ נוסף שהועלה ליוטיוב ב-3 במאי 2019, הצליח לצבור קרוב ל-6 מיליון צפיות בסך הכל.
הווידאו קליפ המלא שיצא עבור השיר הועלה לערוץ היוטיוב של קרול ג'י ב-30 במאי 2019, ביום צאתו של השיר כסינגל.
ביממה אחת, הצליח הקליפ לצבור למעלה מ-5 מיליון צפיות, ובשבוע אחד הצליח לצבור קרוב ל-20 מיליון צפיות.
נכון לדצמבר 2019, מונה הצפיות של הקליפ עומד על כ-122 מיליון צפיות.
"Diamonds" (בעברית: "יהלומים") הוא סינגל שהוקלט על ידי הראפרית האמריקאית מייגן די סטליון, ביחד עם הזמרת-יוצרת האמריקאית נורמני.
השיר יצא לאור ב-10 בינואר 2020, בהוצאת חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת".
"Diamonds" הוא שיר פופ והיפ הופ עם אלמנטים של טראפ.
השיר הגיע למקום ה-12 במצעד שירי ה-R&B/היפ-הופ הדיגיטליים המסחריים של בילבורד.
השיר נכתב על ידי אדגר מכוקה, ג'ול סטיין, קם פארקר, ליאו רובין, לואי בל, מדיסון לאב, מייגן די סטליון, מייק ארו ונורמני והופק על ידי לואי בל, אם די דולר, מייק ארו, טיילה פרקס ואדגר מכוקה.
השיר מכיל בתוכו קטע היפ הופ אותו מבצעת מייגן די סטליון.
השיר מסמפל בתוכו קטע מ-"Diamonds Are a Girl's Best Friend" של מרילין מונרו.
השיר נכלל בפסקול Birds of Prey: The Album של הסרט "ציפורי הטרף: והארלי קווין המהממת", לצד שירים נוספים, כדוגמת: "Joke's on You", של שרלוט לורנס, "Boss Bitch", של דוג'ה קאט, "Sway with Me" של סוויטי וגלקסרה, ו-"Experiment on Me" של הלסי.
הווידאו קליפ המלא של השיר הועלה לערוץ היוטיוב של רוסליה ב-10 בינואר 2020, ביום צאתו כסינגל.
לאורכו של הקליפ, ניתן לראות את מייגן די סטליון ואת נורמני רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת".
נכון לינואר 2020, מונה הצפיות של הקליפ עומד על למעלה מ-13 מיליון צפיות.
בספוטיפיי צבר השיר למעלה מ-19 מיליון השמעות.
מדינהתאריך יציאהפורמטחברת תקליטיםמקורכלל העולם10 בינואר 2020הזרמת מוזיקה • הורדה דיגיטליתאטלנטיק
Diamond Heart (בעברית: לב יהלום) הוא סינגל של התקליטן הנורווגי אלן ווקר, שהוקלט על ידי הזמרת-יוצרת השוודית סופיה סומג'ו, מתוך האלבום, Different World.
השיר יצא לאור ב-28 בספטמבר 2018, על ידי חברת התקליטים מר מיוזיק, כסינגל השישי מתוך האלבום.
השיר הגיע למקום הראשון במצעד השירים של נורווגיה.
השיר נכתב על ידי גונאר גרווה פטרסן, אלן ווקר, תומאס טרולסן, קריסטופר האוגן, אדוארד נורמן, מוד מלודיז, יאן ברגיין, ויקטור ורפילט, פרדריק בורץ' אולסן וסופיה סומג'ו והופק על ידי מפיקים מוזיקליים שונים.
השיר הוא שיר EDM, המשלב בתוכו גם את סגנון הטראנס.
השיר יצא לאור ב-30 בנובמבר 2018, כסינגל בארצות הברית, תוך שהיה זמין להורדה דיגיטלית.
הווידאו קליפ המלא של השיר הועלה לערוץ היוטיוב של אלן ווקר ב-18 בספטמבר 2018, ביום צאתו כסינגל.
לאורכו של הקליפ ניתן לראות אנשים במקומות שונים, תוך שהם סוחבים דברים שונים עליהם יש את הלוגו של אלן ווקר "W".
נכון לדצמבר 2024, מספר הצפיות של הקליפ עומד על למעלה מ-295 מיליון צפיות.
מקוםתאריםמכירות קנדה (Music Canada) זהב 40,000 שווייץ (IFPI Switzerland) זהב 10,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורארצות הברית30 בנובמבר 2018הורדה דיגיטליתמר מיוזיק
Diamond (בעברית: "יהלום") הוא אלבום הבכורה בשפה היפנית של להקת בנות הקיי-פופ הקוריאנית 4Minute.
האלבום יצא לאור ב-15 בדצמבר 2010, על ידי חברת התקליטים פאר איסטרן טרייב רקורדס.
האלבום הגיע למקום העשירי במצעד האלבומים של קוריאה הדרומית.
האלבום הופק על ידי פארק ג'ין-יאנג והסינגל הראשון מתוכו יצא לאור כבר במאי 2010, על מנת לעזור בקידום שלו.
האלבום נמכר בלמעלה מ-12,273 עותקים ביפן, ובלמעלה מ-1,000 עותקים בקוריאה הדרומית, נכון לשנים בהן הוא יצא.
האלבום יצא בפורמט של תקליטור, תוך שהוא יצא גם במהדורה קוריאנית, ובמהדורת DVD.
מקוםתאריםמכירותיפן (Oricon Charts)12,273קוריאה הדרומית (KMCA)1,000
מדינהתאריך יציאהפורמטחברת תקליטיםיפן15 בדצמבר 2010תקליטור • הורדה דיגיטליתפאר איסטרן טרייבקוריאה הדרומית25 בינואר 2011קיוב
Diamante (בעברית: יהלום) הוא סינגל שהוקלט על ידי הזמרת-יוצרת הרומנייה אוטיליה.
השיר יצא לאור ב-6 באפריל 2016, על ידי חברות התקליטים ג'ייהאפס רקורדס ורוטון מיוזיק, כסינגל שלא מתוך אלבום.
הצלחתו של השיר התבטאה בעיקר בכמות הצפיות שהצליח לצבור ביוטיוב; למעלה מ-50 מיליון בסך הכול.
השיר נכתב על ידי דראגו דמשה, ראדו בייסן, ניקולא סטן, ויקטור אלסטאני וסילבי פדורארו והופק על ידי פינק אלפנט ומטרופוליטן.
השיר בעצם ממשיך את הקו של הלהיט הבינלאומי שלה "Bilionera", משנת 2014, שמדבר על כסף, תוך שהפעם אוטיליה שרה על יהלומים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.9 מיליון השמעות.
הווידאו קליפ הרשמי של השיר פורסם ב-6 באפריל 2016, בערוץ היוטיוב של רוטון מיוזיק ולא בערוץ היוטיוב של ג'ייהאפס רקורדס.
לאורכו של הקליפ, ניתן לראות את אוטיליה כשהיא לובשת בגדי יוקרה ורוקדת לצלילי השיר, תוך שישנן סצנות בהן היא רוקדת עם גבר.
נכון לספטמבר 2020, מונה הצפיות של הקליפ עומד על למעלה מ-55 מיליון צפיות.
מדינהתאריך יציאהפורמטחברת תקליטיםמקורעולם6 באפריל 2016הזרמת מוזיקה • הורדה דיגיטליתג'ייהאפס • רוטון
Dictionary of Sydney (בעברית: מילון סידני) הוא פרויקט מדעי הרוח הדיגיטליים להפקת אנציקלופדיה מקוונת, שנכתב על ידי מומחי ההיסטוריה של סידני, על כל ההיבטים.
המילון הוא פרויקט שיתופי בין עיריית סידני, אוניברסיטת סידני, הספרייה הממלכתית של ניו סאות' ויילס , רשות הארכיונים והרשומות הממלכתית של ניו סאות' ויילס והאוניברסיטה לטכנולוגיה של סידני .
הפרויקט התחיל ב-2007 במימון מועצת המחקר האוסטרלית והושק ב-5 בנובמבר 2009.
מבחינה גאוגרפית, המילון כולל את כל אגן סידני , ומשתרע באופן כרונולוגי מהפרהיסטוריה ועד לימינו.
לפרויקט יש גם תרומות היסטוריות מתחומים שונים כמו ארכאולוגיה, סוציולוגיה, לימודי ספרות, גאוגרפיה היסטורית ולימודי תרבות.
בסיס הנתונים Heurist , שפותח על ידי אוניברסיטת סידני, היה הטכנולוגיה הבסיסית לפרויקט.
באפריל 2010, Dictionary of Sydney זכה בפרס מורשת הנאמנות של אוסטרליה באוסטרליה לפרשנות והצגה.
כיום, האתר נמצא בבעלות הספרייה הממלכתית של ניו סאות' ויילס .
רוב התרומות נתרמו מעשרות אנשי אקדמיה, סופרים וחוקרים.
בין התורמים הבולטים נמנים קית' וינסנט סמית' , עם 15 רשומות, כולל רשומות על בנלונג ופמולווי .
Dictionary of Australian Biography (מילולית: מילון הביוגרפיה האוסטרלית) היא אנציקלופדיה שפורסמה ב-1949, ושנכתבה על ידי פרסיבל סרלה .
האנציקלופדיה מכילה מידע על 1,030 מאמרים ביוגרפיים של אנשים בולטים הקשורים להיסטוריה האוסטרלית, שנפטרו לפני סוף 1942. לקח הספר להשלים יותר מעשרים שנה.
האנציקלופדיה הוצאה ב-2 כרכים על ידי אנגוס ורוברטסון : כרך 1: A–K, וכרך 2: L–Z.
על פי סרלה, אנציקלופדיה זו נכתבה בגלל:
אורך הביוגרפיות הממוצע הוא כ-640 מילים.
סרלה סיווג אותם בערך ל-12 הקבוצות הבאות:
מבין הביוגרפיות לעיל, מספר הנשים שנכללו באנציקלופדיה היה 42 (4% מכל הביוגרפיות).
47% מהביוגרפיות בספר נולדו באנגליה, 27% מהביוגרפיות בספר נולדו באוסטרליה, 12% מהביוגרפיות בספר נולדו בסקוטלנד, 8% מהביוגרפיות בספר נולדו באירלנד, 1% מהביוגרפיות בספר נולדו בוויילס, ו-5% מהביוגרפיות בספר נולדו בשאר המדינות (כולל 12 מארצות הברית, 9 מגרמניה, ו-6 מניו זילנד).
Dick הוא שיר שהוקלט על ידי הראפר סטארבוי3, ביחד עם הראפרית האמריקאית דוג'ה קאט.
השיר יצא לאור ב-23 באפריל 2021, על ידי חברת התקליטים RCA רקורדס, כסינגל שלא מתוך אלבום, שבועיים לאחר שהוציאה קאט את שירה "Kiss Me More" עם סיזה.
השיר הגיע למקום ה-11 במצעד השירים מתחת להוט 100.
השיר נכתב על ידי סטארבוי3, סופלי ודוג'ה קאט והופק על ידי ניוס וסופלי גם כן.
השיר זכה לפופולריות ברשת החברתית טיקטוק, מה שהוביל להצלחתו במצעדי פזמונים שונים.
במקור, יצא השיר לאור כבר ב-16 במאי 2019, אך הופץ כסינגל רשמי ב-23 באפריל 2021, ביחד עם אודיו נלווה שיצא לו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.
האודיו הרשמי של השיר הועלה לערוץ היוטיוב של סטארבוי3 ב-23 באפריל 2021, בשידור חי שקיים במהלך יציאתו כסינגל.
האודיו צבר בימים ספורים למעלה מ-4 מיליון צפיות בסך הכול, תוך שהפך לסרטון הנצפה ביותר של סטארבוי3. ב-12 במאי באותה השנה, הופץ אודיו מחודש הכולל שירה מצונזרת.
נכון לאפריל 2021, מונה הצפיות של האודיו עומד על למעלה מ-4.4 מיליון צפיות.
מדינהתאריך יציאהפורמטחברת תקליטיםמקורעולם23 באפריל 2021הזרמת מוזיקה • הורדה דיגיטליתRCA
1 הוא אלבום הבכורה של הפזמונאית היהודייה-אמריקאית דיאן וורן.
האלבום יצא לאור ב-27 באוגוסט 2021, על ידי חברות התקליטים דינמיק רקורדס.
באלבום נכללים שיתופי פעולה עם אמנים כדוגמת ג'י איזי, סנטנה, ריטה אורה, סופיה רייס, רייק, פנטטוניקס ומארן מוריס.
הסינגל המוביל מתוך האלבום, "She's Fire", בהשתתפות ג'י איזי וסנטנה הופץ כבר ב-13 ביולי 2021.
אזורתאריך יציאהפורמטחברת תקליטיםמקורעולם27 באוגוסט 2021תקליטור • תקליט • הורדה דיגיטלית • סטרימינגדינמיק
"Diamond Eyes (Boom-Lay Boom-Lay Boom)" הוא סינגל דיגיטלי של להקת הרוק האמריקאית שיינדאון, שנכתב עבור הסרט "בלתי נשכחים".
השיר שוחרר לשירות iTunes ב־15 ביוני 2010, ולמכירה אונליין ב־21 ביוני.
השיר מופיע כרצועה ה־19 בגרסת הדה־לוקס של האלבום The Sound of Madness.
הוא יצא לרדיו ב־7 בדצמבר.
השיר היה הראשון שנכתב על ידי חברי הלהקה בהרכבה החדש, לאחר החלפת החברים והצטרפותם של זק מאיירס ואריק בס.
במהלך מסע ההופעות "Carnival of Madness" הסביר ברנט סמית, סולן הלהקה, מה הביא אותה לכתוב את השיר:
בסופו של דבר לא נכנס השיר לסרט בגרסתו הקולנועית, אך נכנס לגרסת הבמאי של הסרט, שיצאה בשירותי וידאו שונים באפריל 2021. השיר מושמע בסרט פעמיים: בפעם הראשונה בסצנה שבה פושטת החבורה על המתחם של גארזה, ובפעם השנייה תוך כדי הקרנת הקרדיטים של סוף הסרט.
הקליפ לשיר שוחרר ב־14 בדצמבר 2010. הוא משלב קטעים מהופעתה של הלהקה במסע ההופעות "Carnival of Madness" וקטעים מהסרט "בלתי נשכחים".
Diamonds & Dancefloors (בעברית: יהלומים ורחבות ריקודים) הוא אלבום האולפן השני של הזמרת האמריקאית אווה מקס.
האלבום יצא לאור ב-27 בינואר 2023, על ידי חברת התקליטים אטלנטיק רקורדס.
ב-12 בפברואר 2022, מקס חתכה את החתימה שלה "Max Cut" וצבעה את שיערה באדום, מה שעורר שמועות על תחילתו של עידן חדש.
ב-2 במרץ 2022, היא אישרה ששיר שכותרתו "Maybe You're the Problem" יהיה הסינגל הבכורה מאלבום האולפן השני שלה.
מקס הצהירה גם שהאלבום הקרוב שלה יהיה האלבום האישי ביותר שלה עד כה.
בראיון למגזין בילבורד חשפה מקס שהיא עבדה על האלבום במשך כל שנת 2021, שאליו היא מתייחסת כ"השנה הקשה ביותר" בחייה.
היא גם הצהירה שהיא "מבועתת" מכיוון שהמוזיקה שהוקלטה לאחרונה הפכה לפגיעה יותר.
ב-1 ביוני 2022, חשפה מקס את שם האלבום Diamonds & Dancefloors במקביל גם את עטיפת האלבום המקורית, במדיה חברתית שלה ולאחר מכן ב-The Today Show.
מקס נראתה על הכריכה המקורית מכוסה ביהלומים על הכריכה עם יהלום בפיה.
האלבום מכיל 14 רצועות בסך הכל.
כשנשאלה על הסאונד והמילים, היא ענתה ואמרה, "זה יגרום לך לבכות ולרקוד בו זמנית".
היא תיארה את האלבום כ"בעצם שברון לב על רחבת הריקודים".
במקור האלבום היה צפוי לצאת לאור ב-14 באוקטובר 2022, אך נדחה ל-27 בינואר 2023, כאשר מקס החליטה להחליף את עטיפת האלבום המקורית אשר נחשפה ב-19 בדצמבר 2022.
באלבום ישנם שלוש עטיפות שונות רשמיות, כולן צולמו על ידי הצלמת האמריקאית מרילין הוא.
עטיפת האלבום המקורית של Diamonds & Dancefloors, נחשפה על ידי מקס ב-1 ביוני 2022, בפלטפורמות המדיה החברתיות שלה.
הוא כולל תקריב של מקס מכוסה ביהלומים עם יהלום בפיה.
העטיפה שימשה מאוחר יותר רק בגרסאות פיזיות של האלבום; החדש שימש במהדורות דיגיטליות ובמהדורות סטרימינג.
העטיפה החדשה לאלבום נחשפה ב-19 בדצמבר 2022, שוב בפלטפורמות המדיה החברתית של מקס.
העטיפה צלומה לאחר הצילומים של הקליפ חזותי של "Dancing's Done", הסינגל הרביעי של האלבום, ובו מקס מונחת על יהלומים כחולים עם רסיסים שנראים ליד ראשה.
בראיון ל-ET Canada, מקס הסבירה מדוע שינתה את עטיפת האלבום:
האלבום קיבל עטיפה שלישית לגרסת התקליטור של האלבום כגרסת עטיפה אלטרנטיבית לאלבום; הגרפיקה מחליפה את הכריכה האחורית כחזית ואת החזית המקורית ככריכה האחורית.
העטיפה מציגה את מקס עומדת על יהלום ענק נוטה בעודה מחזיקה מיקרופון תלוי ביד אחת ומוזגת שמפניה מכוס בידה השנייה.
Diamonds & Dancefloors, הוא תקליט פופ, דאנס-פופ וגל חדש עם "עמוד שדרה של סינת'-פופ"ו"מלודיות אלקטרופופ עם נגיעות של סינתיסייזר משנות ה-90 ונגיעה של דיסקו".
לדברי מקס, הצליל והמילים של האלבום "יגרום לך לבכות ולרקוד בו זמנית".
היא תיארה את הנושא המרכזי של האלבום כ"שברון לב בעצם על רחבת הריקודים".
בניגוד לאלבומה הקודם, Heaven & Hell, מקס הזכירה שהאלבום Diamonds & Dancefloors יעסוק יותר בחייה האישיים, במיוחד מערכות היחסים הקודמות שלה.
האלבום מכיל מילים על הידרדרות ובסופו של דבר התמוטטות במערכות יחסים, וכן מילים מעצימות ואסקפיזם.
ב-2 במרץ 2022, הכריזה מקס על צאת הסינגל "Maybe You're the Problem", אשר יהיה הסינגל המוביל באלבומה השני.
היא החלה לפרסם קטעים מן השיר באמצעות קטעים שונים וסרטוני טיקטוק.
השיר יצא לאור ב-28 באפריל 2022, והגיע למקום ה-83 במצעד הסינגלים הבריטי.
באוגוסט 2022, החלה מקס לפרסם את מילות השיר "Million Dollar Baby".
השיר יצא לאור ב-1 בספטמבר 2022, כסינגל השני מהאלבום.
ב-13 באוקטובר 2022, חשפה את רשימת הרצועות של האלבום Diamonds & Dancefloors יחד עם והכריכה האחורית, ברשתות החברתיות שלה.
ב-28 באוקטובר 2022, החלה מקס לראשונה לפרסם על צאת הסינגל השלישי שלה באמצעות סרטון בטיקטוק.
לבסוף הסינגל, "Weapons", יצא לאור ב-10 בנובמבר 2022.
למחרת, קטע עבור הקליפ חזותי עבור "Weapons" פורסם באמצעות הטיקטוק שלה.
"Ghost" יצא לאור בתור הקליפ חזותי האחרון לאלבום שלה ולאירוע "ה-12 ימים Diamonds & Dancefloors".
ב-13 בינואר 2023, הוציאה מקס את סינגל החמישי "One of Us", לאחר מכן הוציאה מקס את הסינגל שיווקי הראשון של האלבום, "Cold as Ice" ב-24 בינואר 2023.
"Million Dollar Baby" דוגם בתוכו אינטרפולציה של "Can't Fight the Moonlight" (2000), כפי שנכתב על ידי דיאן וורן ובביצועה של ליאן ריימס.
"Get Outta My Heart" דוגם בתוכו אלמנטים מדוגמים של השיר "Twisted Nerve" (1968), שהלחין ברנרד הרמן.
+ תאריכי יציאות לאור ופורמטים עבור Diamonds & Dancefloorsאזורתאריך יציאהפורמטחברת תקליטיםמקורכלל העולם27 בינואר 2023הורדה דיגיטלית • הזרמת מוזיקה • תקליטור • תקליט • קלטת שמעאטלנטיקיפןתקליטורוורנר מיוזיק יפן
"Diamonds" (בעברית: "יַהֲלוֹמִים") הוא שיר שהוקלט על ידי הצמד המוזיקלי השוודי ג'ובל בהשתתפות הזמרת-יוצרת הטורקייה אליינה טילקי.
הוא יצא לאור ב-3 ביוני 2022, בהוצאת חברת התקליטים האחים וורנר שוודיה כסינגל שלא מתוך אלבום.
הוא נכתב, הולחן והופק על ידי ג'ובל.
השיר הגיע למקום ה-15 במצעד הסינגלים השוודי.
השיר נכתב, הולחן והופק על ידי ג'ובל.
זהו שיתוף הפעולה הראשון בין הצמד לטילקי והוא נשלח לרדיו ברחבי העולם.
"Diamonds" הוא שיר אהבה במסגרתו יש דיאלוג בין גבר (חברי ג'ובל) לאישה (טילקי).
הם עוסקים במערכת יחסים שהתפוררה ובפזמון שרים "שים את היהלומים שלך עליי" ומנסים לבנות מערכת יחסים חדשה.
הווידאו קליפ הנלווה של "Diamonds" פורסם ב-3 ביוני 2022, יומיים לאחר יציאתו כסינגל.
בתחילתו, ניתן לראות את איסטנבול בחושך, כשאורות מאירים אותה.
בהמשך לכך, חברי ג'ובל וטילקי משחקים במשחק קופסה מציאותי עם הולגרמה.
בסצנות שונות נראית טילקי כשהיא מבצעת את הבתים שלה.
נכון לאוגוסט 2023 עומד מונה הצפיות של הקליפ על למעלה מ-5 מיליון צפיות.
אזורתאריך יציאהפורמטחברת תקליטיםמקורכלל העולם3 ביוני 2022הזרמת מוזיקה • הורדה דיגיטליתהאחים וורנר שוודיה
"Diamonds" הוא סינגל של סם סמית', שמופיע כסינגל השני של אלבום האולפן השלישי של סמית', Love Goes.
השיר יצא ב-18 בספטמבר 2020 בהוצאת חברת התקליטים קפיטול רקורדס.
השיר נכתב על ידי סם סמית', שלבאק ואוסקר יירס, והופק על ידי שלבאק ואוסקר יירס.
נכון לספטמבר 2023, השיר הושמע למעלה מ-388 מיליון פעמים בספוטיפיי, ולמעלה מ-140 מיליון פעמים ביוטיוב.
אזורתוארמכירותאוסטרליה (ARIA)פלטינה70,000קנדה (Music Canada)פלטינה80,000דנמרק (IFPI Danmark)זהב45,000צרפת (SNEP)זהב100,000איטליה (FIMI)פלטינה70,000נורווגיה (IFPI Norway)זהב30,000פולין (ZPAV)פלטינה50,000הממלכה המאוחדת (BPI)פלטינה600,000ארצות הברית (RIAA)פלטינה1,000,000
אזורתאריךפורמטגרסהחברת תקליטיםהערותעולמי 18 בספטמבר 2020הורדת מוזיקה, הזרמת מוזיקהמקורית קפיטול רקורדס 9 באוקטובר 2020אקוסטיתרמיקס ג'ואל קורי ארצות הברית 21 בספטמבר 2020מוזיקה עכשווית למבוגרים מקורית
"Diamanti grezzi" (בעברית: "יהלומי גלם") הוא שיר שהוקלט על ידי הזמרת האיטלקייה קלרה.
הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל מתוך אלבום הבכורה שלה, Primo.
השיר הגיע למקום ה-12 במצעד הסינגלים האיטלקי.
השיר נכתב על ידי המבצעת, אלסנדרו לה קאבה ופרנצ'סקו קטיטי.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-29 מיליון השמעות.
"Diamanti grezzi" היה שירה של קלרה לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה.
נכון ליוני 2024 עומד מונה הצפיות של הקליפ על למעלה מ-9.6 מיליון צפיות.
Die Toten Hosen (תעתיק: די טוטן הוזן, גרמנית: "המכנסיים המתים", במובן של "משעמם, חסר עניין"), היא להקה גרמנית המנגנת בעיקר מוזיקת רוק עם השפעות פאנק, שהוקמה ב-1982. מאז מכרה יותר מחמישה-עשר מיליון אלבומים.
"די טוטן הוזן" נוסדה בדיסלדורף שבגרמניה המערבית.
ההרכב המקורי מנה את הסולן אנדראס "קמפינו" פְרֶגֶה, נגני הגיטרה אנדראס "קודל" פון הולסט ומיכאל "ברייטי" ברייטקופף, נגן הבס אנדראס "אנדי" מוירר ועוד שניים שפרשו מאז, קלאוס-פטר "טריני" טרימפופ וולטר "נובמבר" הארטונג.
את הופעתם הראשונה ערכו בחג הפסחא, 11 באפריל 1982, בברמן.
באותה שנה הוציאו שני שירים בודדים בהוצאה עצמית.
הם ערכו אז חמישים הופעות בגרמניה ועוד אחת בחוץ לארץ, ברומא.
הארטונג עזב בשל התמכרות לסמים.
ב-1983 יצא שירם המצליח הראשון, Eisgekühlter Bommerlunder ("בומרלונדר", מעין אקוואויט, "עם קרח"), ואחריו אלבום הבכורה Opel-Gang.
אף ש"אופל-גנג" לא היה מצליח מאוד, הוא הגיע לדרגת אלבום זהב עם 100,000 עותקים שנמכרו.
הם עוררו גם את השערורייה הציבורית הראשונה מני רבות שנקשרה בשמם, כשחיללו כנסייה במהלך צילומי סרטון הטלוויזיה של "בומרלונדר." ב-1984, במקביל לסכסוך משפטי קשה עם חברת התקליטים EMI, יצא אלבומם השני Unter falscher Flagge ("תחת דגל כוזב"), שהגיע לזהב גם כן.
מתוך חמישה-עשר אלבומיהם לא היה אחד שנפל מסף זה.
הם ערכו סיבוב הופעות מוצלח עם יותר מ-80 עצירות.
ב-1985 הופיעו גם ברחבי הגוש המזרחי.
המתופף טרימפופר פרש, והוחלף ביעקב קויזן שעזב תוך שנה.
בינואר 1986 הצטרף וולפגנג רוהדה, שנותר כמתופף במשך שלוש-עשרה שנה.
לאחר שנים של הצלחה הדרגתית, הפריצה הגדולה של "די טוטן הוזן" הגיעה ב-1988 עם השיר Hier kommt Alex ("הנה בא אלכס"), שהתבסס על דמותו של אלכס, הגיבור הפסיכוטי מ"תפוז מכני".
הטקסט תיאר אלימות קשה ורצחנית של חבורת בני-נוער מנוכרים.
ב-1993 פורסם Reich & Sexy, אחד משני אלבומיהם שהגיע למעמד פלטינה כפול עם למעלה ממיליון עותקים שנמכרו.
ב-1996 יצא שירם Zehn kleine Jägermeister ("עשרה יגרמייסטר קטנים").
זה מכר יותר מחצי מיליון תקליטים לבדו, והגיע למקום הראשון במצעדי הפזמונים של גרמניה, אוסטריה ושווייץ גם יחד.
"יגרמייסטר" הושק כחלק מהאלבום Opium fürs Volk, גם הוא פלטינה כפול.
לאחר יותר מאלף קונצרטים שערכו, הלהקה חדלה מהופעות המונים לשנתיים ב-28 ביוני 1997, כשצעירה בת שש-עשרה נהרגה בלחץ הכבד בקהל של 60,000 איש באצטדיון דיסלדורף.
ב-1998 החליף האנגלי סטיבן ג'ורג' "פום" ריצ'י את רוהדה כמתופף, ומאז ההרכב נותר קבוע וכלל אותו, את "קמפינו", "קודל", "אנדי" ו"ברייטי".
ב-2012 הוציאה הלהקה את אלבומה החמישה-עשר במספר לרגל חגיגות שלושים השנה, Ballast der Republik ("זיבורית הרפובליקה", משחק מילים על ארמון הרפובליקה, פלאסט, של גרמניה המזרחית).
באוקטובר 2010 הופיעה הלהקה במועדון הבארבי בתל אביב.
"Die Young" הוא שיר של הזמרת קשה.
השיר יצא לאור ב-25 בספטמבר 2012 כסינגל הראשון מאלבום האולפן השני של קשה, Warrior.
השיר הגיע למקום השני במצעד הסינגלים האמריקאי בילבורד הוט 100.
השיר ירד מהאוויר בתחנות הרדיו בארצות הברית מיד לאחר הטבח בבית הספר היסודי סנדי הוק, בניוטאון, קונטיקט, עקב שמו ותוכנו.
רמיקס לשיר יצא מאוחר יותר בנובמבר 2012 המארח את הראפרים, ויז קאליפה, ג'וסי ג'יי ואת הזמרת בקי ג'י.
Different Class הוא אלבומה החמישי של להקת פאלפ, שיצא לאור ב-30 באוקטובר 1995. הוא היה לאלבומה המצליח ביותר של הלהקה, כאשר הגיע למקום הראשון במצעד האלבומים הבריטי והסינגלים שקידמו אותו הפכו ללהיטים בבריטניה ובמדינות נוספות.
כיום הוא נחשב לאלבום בריטפופ קלאסי ולאחד מאלבומי הרוק הבריטי הטובים ביותר בכל הזמנים.
ב-2006 יצא האלבום מחדש במהדורה מיוחדת, בלוויית דיסק בונוס שכלל בי-סיידים, גרסאות דמו וקטעים נדירים.
לאחר כמעט 15 שנים של פעילות בשולי תעשיית המוזיקה הבריטית, הוציאה פאלפ ב-1994 את האלבום His 'n' Hers, שהפך להצלחה המסחרית הגדולה ביותר של הלהקה עד אז והניב את הלהיטים Babies ו-?Do You Remember The First Time.
במקביל החלה לפרוח בבריטניה סצנת הבריטפופ, שכללה להקות כמו בלר, סווייד ואואזיס, שדמו בסגנונן לפאלפ.
השיר הראשון שנכתב לאלבום היה Common People, זמן קצר לפני הופעה בפסטיבל רדינג ב-1994. בעקבות התגובה האוהדת של הקהל לשיר, מיהרו חברי הלהקה להקליט אותו ואת הבי-סייד Underwear.
במאי 1995 יצא Common People כסינגל, והגיע למקום השני במצעד הסינגלים הבריטי.
בעקבות הצלחת השיר, לחצה חברת התקליטים איילנד רקורדס על הלהקה לכתוב שירים נוספים מהר ככל האפשר.
עד יוני היו 12 שירי האלבום מוכנים, אך ללא מילים.
לדברי הסולן וכותב השירים ג'רוויס קוקר, הוא כתב מילים לעשרה מהשירים תוך לילה אחד, ואת השניים הנוספים למחרת, בדרכו לאולפן ההקלטות.
כנרמז משמו ("מעמד אחר"), עוסקים כמה משירי האלבום בהבדלי המעמדות בחברה הבריטית מנקודת מבטם של צעירי מעמד הפועלים, בהם Mis-Shapes ו-Common People, הלועג לבני המעמדות הגבוהים הרוצים "לחיות כמו האנשים הפשוטים".
המעמדות אינם רק כלכליים, ומתבטאים גם בשירים העוסקים במערכות יחסים, בהן אין שוויון בין שני הצדדים: Pencil Skirt, Disco 2000 ו-Underwear מתארים כולם תשוקה לאישה בלתי מושגת.
האלבום זכה עם צאתו להצלחה ביקורתית ומסחרית.
הוא הגיע למקום הראשון במצעד האלבומים הבריטי, וכל ארבעת הסינגלים שקידמו אותו נכנסו לעשירייה הראשונה במצעד הבריטי: Common People ו-Mis-Shapes/Sorted for E's & Wizz הגיעו למקום השני, Disco 2000 למקום השביעי ו-Something Changed למקום העשירי.
עד לספטמבר 2011 נמכרו בבריטניה יותר ממיליון ורבע עותקים של האלבום, נתון שהפך אותו לאלבום פלטינה מרובעת.
עם הזמן קנה האלבום מעמד של קלאסיקת רוק בריטית.
בביקורת שפורסמה בגארדיאן בעקבות ההוצאה המחודשת של האלבום נכתב כי "אם הבריטפופ יכול להיחשב לתנועה תרבותית אמיתית, זה במידה רבה בזכות האלבום החמישי של פאלפ [...] Different Class נותר גולת הכותרת של הלהקה ושל הבריטפופ".
האלבום נבחר במקום השביעי ברשימת האלבומים הבריטיים הגדולים בכל הזמנים שערך המגזין NME, ובמקומות ה-30 וה-46 ברשימות מקבילות במגזין Q.
בשנת 2020 מגזין הרולינג סטון דירג את האלבום במקום ה-162 ברשימת 500 האלבומים הטובים ביותר בכל הזמנים המחודשת.
די אנטוורד (Die Antwoord; באופן מילולי: "התשובה") הוא הרכב רייב ראפ דרום-אפריקאי אשר הוקם בקייפטאון בשנת 2008 ומשייך עצמו לתרבות נגד דרום-אפריקאית המכונה "זף" (zef).
חברי ההרכב הם הראפר נינג'ה (שם הבמה של וטקין טיודור ג'ונס), יולנדי ויסר (שם הבמה של אנרי דו טויט) והדי ג'יי "היי-טק" (ג'סטין דה נוברגה שמאוחר יותר שינה את שם הבמה שלו לגוד).
ההרכב שר בעיקר באנגלית ואפריקאנס.
Die Antwoord הוציאו את אלבום הבכורה שלהם "$O$" ב-2009 לאינטרנט בחינם ומשכו תשומת לב בינלאומית לקליפ שלהם לשירם "Enter the Ninja".
לאחר תקופה קצרה יחסית שהיו חתומים עם חברת Interscope Records, הם הקימו בשנת 2011 חברת הקלטות עצמאית בשם Zef Recordz, דרכה הם שחררו את אלבומי האולפן השני שלהם והשלישי שלהם: "Ten$Ion" ו-"Donker Mag" (באפריקנס: "כוח שחור") בהתאמה.
בשנת 2022, בנם המאומץ של נינג'ה ויולנדי, גבריאל "טוקי" דו פריז, האשים אותם בהתעללות, תקיפה מינית ועבדות שלו ושל אחותו מייזי בסרטון שפורסם ב-YouTube.
ב-8 ביוני 2016 הופיע ההרכב בישראל בלייב פארק בראשון לציון.
באוגוסט 2016 בעקבות תהליך הלגליזציה של סמים קלים שמתרחש בחלק ממדינות ארצות הברית השיקה הלהקה ליין של מותגי קנאביס בשם Zef Zol.
הלהקה הודיעה שהיא תתפרק בסביבות ספטמבר 2017 אך לבסוף החליטו חברי ההרכב להמשיך לפעול יחד.
ההרכב היה אמור לחזור להופעה נוספת בישראל ב-2 באוגוסט 2018 בלייב פארק, ראשון לציון אך ביוני של אותה שנה הודיעה הנהלת ההרכב על ביטול ההופעה.
Die Zeit, die Tag und Jahre macht (בעברית: זמן, היוצר את היום והשנה) רי"ב 134א, היא קנטטה חילונית לחתונה שהלחין יוהאן סבסטיאן באך.
הוא הלחין אותה בהיותו בעיר קטן וביצע אותה ב-1 בינואר 1719, כברכה לנסיך אנהלט-קטן לכבוד השנה החדשה.
ביצוע כזה לכבוד אדם מסוים נקרא גם סרנדה.
באך עבד כמלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה.
לאחר מכן עבר לעיר קטן, התמנה לקאפלמייסטר וחיבר מוזיקה בסגנון חופשי יותר כגון הקונצ'רטי הברנדנבורגיים.
המוזיקה לרוב הקנטטות שלו מתקופה זו אבדה, למעט שלוש: רי"ב 202, רי"ב 173א והנוכחית, שכולן נכתבו לביצוע לא כנסייתי.
ב-1723 עבר ללייפציג וניהל בית ספר למוזיקה וכן היה אחראי למוזיקה בכמה כנסיות בעיר.
את הלברית כתב כריסטיאן פרידריך הונולד (Christian Friedrich Hunold), סופר גרמני בן התקופה שלימד באוניברסיטת האלה-ויטנברג ושיתף פעולה עם באך בכתיבת טקסטים ליצירות שלו.
הטקסט מתאר דו-שיח בין דמויות אלגוריות: הזמן שמייצג את העבר וההשגחה העליונה שמייצגת את העתיד, ועוסק בנסיכות ובהנהגתו של הנסיך.
בשנת 1724, כשכבר עבד בלייפציג, חיבר באך טקסט חדש לאותה מוזיקה ויצר את הקנטטה רי"ב 134, אותה ביצע לכבוד חג הפסחא באותה שנה.
את הטקסט החדש הוא כתב על דפי הקנטטה המקורית, מתחת לטקסט הקיים וערך קלות את המוזיקה.
השינויים האלו גרמו לכך שהן הקנטטה המקורית והן החדשה ניזוקו.
ב-1881 פרסמה חברת באך חלקים מהקנטטה ששרדו, בכרך 29 של פרסומיה.
את השחזור של הטקסט המקורי ערך פיליפ ספיטה (Philipp Spitta), מוזיקולוג גרמני בן המאה ה-19 שכתב ביוגרפיה על באך, זמן קצר לאחר מכן.
ב-1950 ערכה חברת באך החדשה מחקר נוסף ומצאה את המוזיקה המקורית והערוכה.
הקנטטה נועדה לביצוע על ידי סולני אלט וטנור בליווי מקהלה בת ארבעה קולות, שני אבובים, שני כינורות, ויולה ובאסו קונטינואו.
הקנטטה מורכבת משמונה חלקים של אריה ורצ'יטטיב לסירוגין, כשהסיום מבוצע על ידי המקהלה.
היצירה לא מבוצעת רבות והיא הוקלטה פעמים ספורות בלבד, בעיקר כחלק מפרויקטים של הקלטת הקנטטות כולן.
בין המנצחים שביצעו את ההקלטות ניתן לציין את טון קופמן (ב-1998), הלמוט רילינג (ב-2000) ומסאקי סוזוקי (ב-2011).
Die Elenden sollen essen (בעברית: יאכלו ענווים), רי"ב 75, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון שאחרי חג השילוש הקדוש, שחל ב-30 במאי 1723.
לאחר מכן עבר לעיר קטן, התמנה לקאפלמייסטר וחיבר מוזיקה בסגנון חופשי יותר, כגון הקונצ'רטי הברנדנבורגיים.
בפברואר 1723 נבחן באך עם עוד כמה מועמדים לתפקיד מנצח המקהלה ואחראי על המוזיקה בכנסיות המרכזיות בלייפציג.
הוא התקבל לתפקיד והחל את עבודתו במאי כשקנטטה מס' 75 היא הקנטטה הראשונה אותה ביצע במסגרת תפקידו בעיר.
שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה, תוך כמה שנים.
עם זאת, נהג מדי פעם לבצע שוב קנטטות ישנות שלו, לעיתים עם עריכות ושינויים קלים.
ב-1870 הוציאה לאור חברת באך את הקנטטה לראשונה, בכרך 18 של פרסומיה.
סדר הקריאה ליום ראשון שלאחר חג השילוש הקדוש כולל פסוקים מאיגרת יוחנן הראשונה ופסוקים מהבשורה על-פי לוקאס בהם מתואר משל האיש העשיר ואלעזר המלמד שכל עושר העולם הזה לא יתקיים בעולם הבא.
הקנטטה מחולקת לשני חלקים שכוללים 14 קטעים, שבעה נועדו לביצוע לפני תפילת המיסה ושבעה אחריה.
היא מהארוכות שבקנטטות באך, בדומה ליצירתו הבאה, רי"ב 76. שני החלקים מסתיימים בקטעים ממזמור של המשורר הגרמני בן המאה ה-17, סמואל רודיגסט (Samuel Rodigast).
זהותו של מחבר שאר הלברית אינה ידועה.
הלברית פותחת בציטוט מתהילים כ"ב "יאכלו ענווים וישבעו" המהווה קישור בין המשל לבין המשך הטקסט.
שאר הלברית עוסקת בעושר העולם הזה שיאבד בעולם הבא ועל קבלת הייסורים והמצוקה בחיים כדי ליהנות לאחר המוות.
החלק הראשון מתמקד בנושאים הגופניים והחלק השני בסבלה של הנשמה.
בעיתוני העיר מאותה שנה נאמר שהקנטטה התקבלה בהערכה.
הקנטטה נועדה לביצוע על ידי סולני סופרן, אלט טנור ובס בליווי מקהלה בת ארבעה קולות, חצוצרה, שני אבובים, אבוב ד'אמורה, שני כינורות, ויולה ובאסו קונטינואו שכולל גם בסון.
כקנטטות רבות שלו, הקנטטה מורכבת מאריה ומרצ'יטטיב לסירוגין, למעט הפתיחה והסיום של כל חלק.
המוזיקה זהה בשני הכורלים המסיימים את החלקים.
בה ארבעה עשר קטעים שמחולקים לשני חלקים:
רצ'יטטיב לבס: Was hilft des Purpurs Majestät (מה תעזור תפארת השני)
רצ'יטטיב לטנור: Gott stürzet und erhöhet (אלהים משפיל ומרומם)
רצ'יטטיב לסופרן: Indes schenkt Gott ein gut Gewissen (בינתיים נותן אלהים מצפון נקי)
רצ'יטטיב לאלט: Nur eines kränkt (על דבר אחד תתאבל)
רצ'יטטיב לבס: Wer nur in Jesu bleibt (הוא שבישו שוכן)
רצ'יטטיב לטנור: O Armut, der kein Reichtum gleicht (הו עוני, אליו שום עושר לא יוכל לשוות)